KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2014. április 23-i ülésére)

Tárgy: PÁLYÁZAT BENYÚJTÁSA A BM EU ÖNERŐ ALAPBÓL TÖRTÉNŐ TÁMOGATÁS IGÉNYBEVÉTELÉRE- „Kiskőrös város kerékpárhálózatának komplex fejlesztése” c. projekthez kapcsolódóan

A belügyminiszter a helyi önkormányzatok és társulásaik európai uniós fejlesztési pályázatai saját forrás kiegészítéséhez nyújtható 2014. évi támogatásának rendjéről szóló 6/2014. (I. 31.) BM rendelete (a továbbiakban: rendelet) alapján BM EU Önerő Alap támogatás igényelhető az Európai Uniós forrásból megvalósuló önkormányzati feladatok ellátását szolgáló pályázatokhoz szükséges saját forrás kiegészítéséhez. A 2014. évben a támogatott körben szerepel kerékpárutak fejlesztését szolgáló pályázatokhoz kapcsolódó beruházások támogatása.

A Képviselő-testület a 78/2011. sz. Képv. test. határozatával a döntött Kiskőrös város kerékpárhálózatának komplex fejlesztése mellett és pályázatot nyújtott be a  DAOP-3.1.2/A-11 kódszámú „Kerékpárforgalmi hálózat fejlesztése” című pályázati felhívásra.

A pályázat elbírálása 2011. évben megtörtént és a támogatói szerződés 2012. május 04-én hatályba lépett, melyek alapján a projekt tervezett bruttó összköltsége: 258.787.504, -Ft, amelyből az önkormányzat 25.878.751, -Ft saját forrást (önrész) biztosít. A projekt kivitelezése 2012. évben elkezdődött, emiatt már 87.494.648Ft támogatást lehívott önkormányzatunk, amelyhez NFM EU Önerő Alap pályázatot nyújtott be és 8.735.474,-Ft támogatásban részesült. Így a fennmaradó önerő összegre tudjuk pályázatunkat benyújtani, ami 17.143.277,-Ft-ot jelent. 
A BM EU Önerő Alap támogatás mértéke – a saját forrás biztosításához –50 %, ami jelen esetben 8.571.639, -Ft-ot jelent. A pályázat benyújtásának határideje: 2014. október 01.

Mindezek figyelembevételével javaslom, hogy az Önkormányzat a rendeletben kiírtak szerint- -a 8.571.639, -Ft elnyerésére - nyújtsa be pályázatát és ennek érdekében a  Képviselő-testület a határozat-tervezetben foglaltak szerint döntsön.

Kiskőrös, 2014. április 10.

Domonyi László  sk.

    polgármester
HATÁROZAT-TERVEZET

1. A Képviselő-testület egyetért azzal, hogy Kiskőrös Város Önkormányzata pályázatot nyújtson be az önkormányzatok és társulásaik európai uniós fejlesztési pályázatainak saját forrás kiegészítése 2014. évi rendjéről szóló 6/2014. (I. 31.) BM. rendelet és Kiskőrös Város Képviselő-testülete 78/2011. Képv. test. határozata alapján az alábbi projektjére vonatkozóan:
A DAOP- 3.1.2/A-11-2011-0011 kódjelű, „Kiskőrös Város kerékpár hálózatának komplex fejlesztése”elnevezésű projekt. A projekt összköltsége: 258.787.504, -Ft. A projekt lebonyolításához szükséges források összetétele: támogatás: 90 % - 232.908.753, -Ft, önerő 15 % - 25.878.751, -Ft. A fennmaradó összköltség: 171.292.856,-Ft. A projekt lebonyolításához szükséges további források összetétele: támogatás: 90% 154.163.570,- önerő (a Város 2014. évi költségvetéséről szóló 2/2014. (II.06.) önk. rendelet) 15%: 17.129.286,-
	
	2013.év
	2014.év
	%
	Összesen

	
	
	
	
	

	Összes kiadás


	87.494.648,-Ft
	171.292.856,-Ft
	100%
	258.787.504,-Ft

	Ebből EU támogatás


	78.745.183,-Ft
	154.163.570,-Ft
	90%
	232.908.753,-Ft

	Ebből önerő


	8.749.465,-Ft
	17.129.286,-Ft
	10%
	25.878.751,-Ft

	Ebből NFM EU Önerő támogatás
	8.735.474,-Ft
	0,-Ft
	
	8.735.474,-Ft

	Ebből BM EU önerő támogatás igénylés
	13.991,-,-Ft
	      8.557.648,-Ft
	50%
	      8.571.639,-Ft


2. A Képviselő-testület teljeskörűen felhatalmazza a polgármestert arra, hogy a pályázattal kapcsolatos ügyekben eljárjon, és nyertes pályázat esetén a támogatási szerződést, a pályázatot kiíró Belügyminisztériummal megkösse. 
Felelős: polgármester

Határidő: 2014. október 01. a pályázat benyújtása

